Rikunarita-ORG/Wikinium huggingface dataset:
# Tekvondo olimpinėse žaidynėse

|  |
| --- |
| Tekvondo olimpinėse žaidynėse |
|  |
| Rungtys | 8 (vyrų: 4; moterų: 4) |
| Žaidynės |
|
1896 • 1900 • 1904 • 1908 • 1912 · 1920
1924 • 1928 • 1932 • 1936 • 1948 • 1952
1956 • 1960 • 1964 • 1968 • 1972 • 1976
1980 • 1984 • 1988 • 1992 • 1996 • 2000
2004 • 2008 • 2012 • 2016 • 2020 • 2024
 |
| Infolentelė: žiūrėti • aptarti • redaguoti |

Tekvondo 2012 m. vasaros olimpinėse žaidynėse.
**Tekvondo olimpinėse žaidynėse** vykdomas nuo 2000 m. Kvalifikaciją ir olimpines varžybas prižiūri pasaulinė tekvondo federacija. Nei vienas Lietuvos atstovas nėra pasirodęs olimpinėse tekvondo varžybose.

## Rungtys

| Rungtis | 00 | 04 | 08 | 12 | 16 | 20 | Iš viso |
| --- | --- | --- | --- | --- | --- | --- | --- |
| Vyrų -58 kg svoris | **•** | **•** | **•** | **•** | **•** | **•** | 6 |
| Vyrų -68 kg svoris | **•** | **•** | **•** | **•** | **•** | **•** | 6 |
| Vyrų -80 kg svoris | **•** | **•** | **•** | **•** | **•** | **•** | 6 |
| Vyrų +80 kg svoris | **•** | **•** | **•** | **•** | **•** | **•** | 6 |
| Moterų -49 kg svoris | **•** | **•** | **•** | **•** | **•** | **•** | 6 |
| Moterų -57 kg svoris | **•** | **•** | **•** | **•** | **•** | **•** | 6 |
| Moterų -67 kg svoris | **•** | **•** | **•** | **•** | **•** | **•** | 6 |
| Moterų +67 kg svoris | **•** | **•** | **•** | **•** | **•** | **•** | 6 |

## Medalių lentelė

2000 m. - 2016 m. duomenys

| Vieta | Šalis | Auksas | Sidabras | Bronza | Suma |
| --- | --- | --- | --- | --- | --- |
| 1 |  Pietų Korėja (KOR) | 12 | 2 | 5 | 19 |
| 2 |  Kinija (CHN) | 7 | 1 | 2 | 10 |
| 3 |  JAV (USA) | 2 | 2 | 5 | 9 |
| 4 |  Meksika (MEX) | 2 | 2 | 3 | 7 |
| 5 |  Kinų Taipėjus (TPE) | 2 | 1 | 5 | 8 |
| 6 |  Jungtinė Karalystė (GBR) | 2 | 1 | 3 | 6 |
|  Iranas (IRI) | 2 | 1 | 3 | 6 |
| 8 |  Ispanija (ESP) | 1 | 4 | 1 | 6 |
| 9 |  Turkija (TUR) | 1 | 3 | 3 | 7 |
| 10 |  Graikija (GRE) | 1 | 3 | 0 | 4 |
| 11 |  Kuba (CUB) | 1 | 2 | 2 | 5 |
| 12 |  Italija (ITA) | 1 | 1 | 1 | 3 |
| 13 |  Australija (AUS) | 1 | 1 | 0 | 2 |
|  Serbija (SRB) | 1 | 1 | 0 | 2 |
| 15 |  Azerbaidžanas (AZE) | 1 | 0 | 2 | 3 |
| 16 |  Dramblio Kaulo Krantas (CIV) | 1 | 0 | 1 | 2 |
| 17 |  Argentina (ARG) | 1 | 0 | 0 | 1 |
|  Jordanija (JOR) | 1 | 0 | 0 | 1 |
| 19 |  Prancūzija (FRA) | 0 | 3 | 4 | 7 |
| 20 |  Tailandas (THA) | 0 | 2 | 3 | 5 |
| 21 |  Rusija (RUS) | 0 | 2 | 2 | 4 |
| 22 |  Norvegija (NOR) | 0 | 2 | 0 | 2 |
| 23 |  Kanada (CAN) | 0 | 1 | 1 | 2 |
|  Dominikos Respublika (DOM) | 0 | 1 | 1 | 2 |
|  Vokietija (GER) | 0 | 1 | 1 | 2 |
| 26 |  Gabonas (GAB) | 0 | 1 | 0 | 1 |
|  Nigeris (NIG) | 0 | 1 | 0 | 1 |
|  Vietnamas (VIE) | 0 | 1 | 0 | 1 |
| 29 |  Kroatija (CRO) | 0 | 0 | 3 | 3 |
| 30 |  Afganistanas (AFG) | 0 | 0 | 2 | 2 |
|  Brazilija (BRA) | 0 | 0 | 2 | 2 |
|  Egiptas (EGY) | 0 | 0 | 2 | 2 |
|  Venesuela (VEN) | 0 | 0 | 2 | 2 |
| 34 |  Kolumbija (COL) | 0 | 0 | 1 | 1 |
|  Japonija (JPN) | 0 | 0 | 1 | 1 |
|  Kazachija (KAZ) | 0 | 0 | 1 | 1 |
|  Nigerija (NGR) | 0 | 0 | 1 | 1 |
|  Tunisas (TUN) | 0 | 0 | 1 | 1 |
| Iš viso | 40 | 40 | 64 | 144 |

## Šaltiniai
# Laisvasis turinys

**Laisvasis turinys** (angl. *Open Content* - „atvirasis turinys“) – medžiaga (garsinė, vaizdinė, nuotraukos ir kt.), kurios laisvo platinimo galimybė yra preziumuojama.

Dažnai yra įtraukiama sąlyga, kad kūrinio pakeitimai yra leidžiami. Laisvojo turinio koncepcija – priešingybė intelektinės nuosavybės teorijai, kuriai priklauso gina autorių teisė, gretutinė teisė, nustatanti griežtas kūrinio naudojimo ir platinimo sąlygas.

## Idėja

Laisvojo turinio kūriniai remiasi idėja, kad kūrinio platinimo ribojimas nesuderinamas su kūrybos prigimtimi, kuriai būdinga laisvė, nevaržomumas, be to bet koks draudimas apriboja kartu ir idėjų, žinių ir kitų intelektinių, dvasinių vertybių mainus bei įsitvirtinimą.

Terminas **Open Content** paplito David Wiley „Atvirojo turinio iniciatyvos“ (angl. *Open-Content-Initiative*) dėka, jos metu buvo pristatytos 1998 m. „Open Content“ licencija, 1999 m. „Open Publication“ licencija.

## Taip pat skaitykite

* GNU GPL
* Linux
* Atviras kodas
* Laisvoji programinė įranga
* Ričardas Stalmanas
# Serbų-kroatų kalba

|  |
| --- |
| Serbų-kroatų kalba *Српскохрватски/Srpskohrvatski* |
| Kalbama | Serbijoje, Bosnijoje ir Hercegovinoje, Kroatijoje, Juodkalnijoje, ir kitur Balkanuose |
| Kalbančiųjų skaičius | ~17 mln. kalba serbiškai, kroatiškai, bosniškai ir juodkalnietiškai |
| Vieta pagal kalbančiųjų skaičių | 44 |
| Kilmė | indoeuropiečių
 - slavų
   - pietų slavų |
| Oficialus statusas |
| Oficiali kalba | - |
| Kalbos kodai |
| ISO 639-1 | sh (ginčijama) |
| ISO 639-2 | scr/hrv, scc/srp |
| ISO 639-3 | hbs |

**Serbų-kroatų kalba** (*cрпскохрватски / srpskohrvatski*) – pietų slavų kalba, kurios paplitimo arealas apima dabartinės Kroatijos, Bosnijos ir Hercegovinos, Serbijos ir Juodkalnijos teritorijas. Šiuo metu dėl politinių priežasčių ji yra skaidoma į 4 kalbas: serbų, kroatų, bosnių ir juodkalniečių kalbų, tačiau kalbotyroje laikomasi nuomonės, kad tai yra viena kalba, kurios kalbėtojai visiškai supranta vieni kitus, tik turinti 4 skirtingas bendrinės kalbos formas. Taigi ji laikoma daugiacentre kalba (panašiai, kaip anglų kalba, turinti britų anglų kalbos, amerikiečių anglų kalbos ir kitas bendrinės kalbos versijas).

Istorinės serbų-kroatų kalbos tarmės
Nuo XIX a. buvo oficialia Jugoslavijos SFR kalba, kur susiformavo dvi bendrinės kalbos formos – serbų ir kroatų kalbos, kurios pirmiausia skyrėsi rašto sistema: serbų variantui naudota kirilica, kroatų variantui – lotyniška abėcėlė. XX a. pabaigoje, susidarius Juodkalnijos, Bosnijos ir Hercegovinos valstybėms, šios nusistatė savas bendrinės kalbos normas. Dabar serbų kalba dažniausiai naudoja kirilicą, o kroatų, bosnių ir juodkalniečių kalbos – lotyniškus rašmenis. Visos bendrinės kalbos formos kilo iš vieno ir to paties dialekto – štokavų rytų Hercegovinos tarmės. Paradoksalu, bet šio dialekto teritorijoje nėra nė vienos iš keturių valstybių sostinių.

Kuhariri kroatų kalba, serbų kalba,
bosnių kalba(2006).

---

* kroatų kalba: A B C Č Ć D Dž Đ E F G H I J K L Lj M N Nj O P R S Š T U V Z Ž
* serbų kalba: А Б В Г Д Ђ Е Ж З И Ј К Л Љ М Н Њ О П РС Т Ћ У Ф Х Ц Ч Џ Ш
* bosnių kalba: A B V G D Đ E Ž Z I J K L Lj M N Nj O P R S T Ć U F H C Č Dž Š

---

kroatų kalba: Bijela sol za kuhanje kemijski je spoj natrija i klora.
Vlak sa željezničkoga kolodvora krenut će točno u deset sati.

serbų kalba: Бела со за кување је хемијско једињење натријума и хлора.
Воз са железничке станице кренуће тачно у десет часова.

bosnių kalba: Bijela so za kuhanje je hemijski spoj natrijuma i hlora.
Voz sa željezničke stanice krenut će tačno u deset sati.

---

## Nuorodos

* `scc`Duomenys apie kodu „scc“ žymimą kalbą svetainėje *ethnologue.com*
* `scr`Duomenys apie kodu „scr“ žymimą kalbą svetainėje *ethnologue.com*
* `hbs`Duomenys apie kodu „hbs“ žymimą kalbą svetainėje *ethnologue.com*

Vikižodynas
# Tingininiai

| Tingininiai |
| --- |
|  Tripirštis tinginys (*Bradypus tridactylus*) |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |
| Tipas: | Chordiniai *( Chordata)* |
| Klasė: | Žinduoliai *( Mammalia)* |
| Antbūris: | Nepilnadančiai *( Xenarhra)* |
| Būrys: | *Pilosa* *( Pilosa)* |

 |

**Tingininiai** (*Bradypodidae*) – nepilnadančių (*Xenarhra*) būrio žinduolių šeima. Labai lėti Amerikos tropinių miškų trumpauodegiai žinduoliai. Gyvena pakibę medžiuose ir minta lapais. Už šakų kabinasi didžiuliais lenktais nagais. Kūnas apaugęs kailiu. Tingininiai yra gerai prisitaikę gyventi medžiuose ir misti lapais. Lapai, kurie yra tingininių pagrindinis maisto šaltinis, teikia mažai energijos, be to, sunkiai virškinami: tingininiai turi labai didelius, specializuotus, lėtai veikiančius skrandžius su keletu skyrių, kuriuose simbiotinės bakterijos skaido kietus lapus. Tingininiai taip pat gali ėsti vabzdžius ir smulkius driežus. Per parą miega 21,5 h.

Šiai šeimai priklauso trys rūšys, turinčius po 3 pirštus, o dar dvi rūšys prisikirtos dvipirščių tinginių (*Megalonychidae*) šeimai; jie turi tik po du pirštus.

* Rudasis tinginys (*Bradypus variegatus*)
* Tripirštis tinginys (*Bradypus tridactylus*). **Pav. *Bradypus torquatus*

## Paplitimas

Tinginių buveinės – atogrąžų drėgnieji miškai Pietų ir Centrinėje Amerikoje. Baro Kolorado saloje (Panama) tinginiai sudaro apie 70% arborealinių žinduolių biomasės. Keturios iš šešių gyvenančių rūšių nekelia susirūpinimo", tuo tarpu, *Bradypus torquatus*, kuris gyvena mažėjančiuose Brazilijos Atlanto miškuose yra klasifikuojamas kaip pažeidžiama rūšis, o *B. pygmaeus* – grėsmingai nykstantis.

## Šaltiniai
# Simbiozė

**Simbiozė** – įvairios skirtingų rūšių organizmų sugyvenimo formos. Žodis kildinamas iš graikų kalbos žodžio *symbiosis* – sugyvenimas.

Du tarpusavyje artimai susiję organizmai, gyvendami simbiozėje, teikia vienas kitam naudą.

Skiriamos šios simbiozės formos:

* Mutualizmas (lot. *mutuus* – abipusiškas) – dviejų skirtingų rūšių individų abipusiai naudingas sugyvenimas.
* Protokooperacija (gr. piotos – pirmas, lot. cooperatio – bendradarbiavimas) – biotinių santykių forma, naudinga, bet nebūtina abiem komponentams.
* Sinoikija (gr. syn – kartu, *oikos* – namas) – simbiozės forma, kai vienas partnerių yra kito būstas.
* Komensalizmas (prancūzų k. – *commensal* – bendrastalis) – simbiozės forma, kai partneris yra būstas ir maisto šaltinis, tačiau tai jam nekenkia.
* Parazitizmas (gr. παρασσυτισμός) – dviejų rūšių organizmų antagonistinė sugyvenimo forma, kai vienas organizmas (parazitas) gyvena ir minta kitame („šeimininkas“) ir sukelia jo funkcijų susilpnėjimą ar žūtį.
* Plėšra – tarprūšinė santykių forma, kai vienos rūšies ar populiacijos individai puola kitą rūšį, ją nužudo ar suėda.
* Amensalizmas – organizmų santykiai, kai viena rūšis (individas) patiria žalą nuo kito individo (rūšies), o antrasis nepatiria nei žalos, nei naudos.

## Išnašos
# Raudonieji Arlio vynuogynai

| „Raudonieji Arlio vynuogynai“ |
| --- |
|  |
| Menininkas | Vincentas van Gogas |
| Metai | 1888 m. |
| Meno kryptis | postimpresionizmas |
| Medžiagos, technika | drobė, aliejus |
| Matmenys | 75 × 93 cm |
| Miestas (vieta) | Maskva,  Rusija |
| Muziejus | Puškino muziejus |

**Raudonieji Arlio vynuogynai** (kitaip **Raudonas vynuogių laukas**) – olandų dailininko postimpresionisto Van Gogo (1853−1890) paveikslas.

## Apie paveikslą

Paveikslą „Raudonieji Arlio vynuogynai“ V. van Gogas nutapė 1888 m. lapkritį Arlyje Provanse. Laiške broliui Teo, Vincentas aprašė savo įspūdžius stebint saulėlydį, kai jis su P. Gogenu buvo išėję pasivaikščioti lapkričio 5 d. sekmadienį: *„raudonas vynuogių laukas, visas raudonas kaip raudonas vynas. Tolumoje pereinantis į geltoną su žaliu dangumi ir saule, violetine žeme po lietaus ir žibančia geltona ten ir šen, kur pagauti nusileidžiančios saulės atspindžiai“*. Abu tapytojai dirbo ties savo vynuogių rinkimo paveikslų versijomis. Kadangi vynuogių rinkimas tuo metu jau buvo pasibaigęs, Vincentas iš atminties įtraukė 21 rinkėjo figūrą paveiksle. Jis jau anksčiau buvo nutapęs šį lauką. Kiek vėlesniame laiške, apie lapkričio 12 d. Vincentas rašė broliui: *„aš pabaigiau drobę ... su vynuogių lauku, visą rožinį ir geltoną, su mažomis mėlynomis ir violetinėmis figūromis bei geltona saule“*. Vincentas šį kūrinį lygino su neseniai tuomet mirusio Provanso tapytojo Adolfo Montičelio (1824−1866) kūriniais. Montičelį Van Gogas gerbė ir vertino.

Paveikslas 1890 m. eksponuotas *Les XX* parodoje Briuselyje ir jį už 400 frankų įsigijo tapytoja Ana Boš, Belgijos dailininkų grupės *Les XX* narė ir tapytojo Eženo Bošo, kurio portretą Van Gogas buvo nutapęs, sesuo. Paveikslas tradiciškai laikomas vieninteliu, parduotu Van Gogui gyvam esant, tačiau tai nėra visiškai tiesa, nes yra žinių apie kitus jo parduotus paveikslus. „Raudonuosius Arlio vynuogynus“ vėliau įsigijo rusų kolekcionuotojas Sergejus Ščiukinas ir pergabeno paveikslą į Maskvą, kur jis buvo nacionalizuotas 1918 m. po komunistinės Spalio revoliucijos. Paveikslas eksponuojamas Puškino muziejuje Maskvoje.

## Nuorodos

* *Van Gogh in Arles*. Metropolitan Museum of Art, 1984, p. 206.
# Medūzos

*Kitos reikšmės – Medūza (reikšmės).*

| Medusozoa |
| --- |
|  Paprastoji medūza *(Aurelia aurita)* |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |
| Tipas: | Duobagyviai *( Cnidaria)* |
| Potipis: | Medūzos *( Medusozoa)* |

 |

**Medūzos** (*Medusozoa*) – duobagyvių (*Cnidaria*) potipis, kurį sudaro gan stambūs, želiški gyvūnai, gyvenantys jūrose ir vandenynuose.

## Biologija

Medūzos anatomija
Tai jūriniai pavieniai, sėslūs ar pelaginiai (plaukiojantys vandens sluoksnyje) organizmai. Kūnas keturspindulinės simetrijos, dubenėlio arba įdubusio disko formos, kurį sudaro storas drebučių sluoksnis, esantis tarp dviejų ląstelių sluoksnių.

Medūzos – vienos stambiausių planktono gyventojų. Jų kūnas gali būti daugiau kaip 2 m skersmens, sverti iki 300 kg, o čiuopikliai gali siekti keletą metrų. Tik kelių rūšių medūzos prisitvirtina prie dumblių, o kai kurios nemažą gyvenimo dalį praleidžia jūros dugne. Nors medūzos gali plaukti sutraukdamos savo raumenis, joms sunku judėti net prieš silpną srovę, todėl neretai išmetamos į paplūdimius audrų metu.

Dauguma jų mėsėdės ir gaudo grobį savo čiuopikliais. Varpo (skėčio) pakraštyje yra 4 ar 8 pakitę į jutimo organus čiuopikliai – ropalijos. Medūzų čiuopikliuose yra daugybė dilginančiųjų ląstelių, kurių dirginimui jautrūs ne tik žmonės, bet ir stambūs gyvūnai. Ypač stiprūs pačios didžiausios pasaulyje (apie 2,5 m skersmens) skiautaburnės medūzos (lot. *Cyanea*) nudilginimai. Burna yra apatinės dalies centre, o čiuopikliai karo pakraščio apačioje. Maistas iš burnos pro ryklę patenka į entoderminės kilmės ovalų skrandį, pertvaromis padalintą į 4 dalis. Pertvarų pakraščiuose išsidėstę mezenteriniai siūlai, gausiai nusėti liaukinėmis ląstelėmis (virškinimo funkcija). Nuo skrandžio išsidėstę radialiniai kanalai, susijungę kūno pakraščiais einančiu žiediniu kanalu (gastrovaskuliarinė sistema).

Dauguma medūzų – skirtalytės. Būdingas išorinis apvaisinimas. Iš apvaisintų kiaušinėlių išsivysto planulė. Praėjus tam tikram vystymosi ciklui, iš planulės pumpuravimosi būdu susidaro daug naujų lytinės kartos atstovų – medūzų.

Šių gyvūnų gyvenimo ciklas sudėtingas. Jie pradeda gyvenimą kaip maži jūros dugne gyvenantys polipai. Polipo stadija dažniausiai redukuota. Nervinės ląstelės sudaro susikaupimus – mazgelinius ganglijus. Iš kiekvieno polipo pumpurų atsiranda daugybė mažų laisvai plaukiojančių medūzų, kurios vėliau atsiskiria, tampa lytiškai besidauginančiais suaugėliais ir pradeda savarankišką gyvenimą.

Manoma, kad medūzos egzistuoja jau 500 mln. metų.

## Sistematika

Yra ~3200 medūzų rūšių. Medūzų potipis skirstomas į šias klases:

* Kubomedūzos (*Cubozoa*)
* Hidragyviai (*Hydrozoa*)
* Polipodijai (*Polypodiozoa*)
* Scifomedūzos arba tikrosios meduzos (*Scyphozoa*)
* Stauromedūzos (*Staurozoa*)

* *Phyllorhiza punctata*
* *Chrysaora colorata*
* Portugališkasis laivelis (*Physalia physalis*)
* *Cyanea capillata*
# Steffi Graf

**Steffi Graf**|  |
| **Šalis** |  Vokietija |
| **Gyvenamoji vieta** | Las Vegasas, JAV |
| **Gimimo data** |  1969 m. birželio 14 d. |
| **Gimimo vieta** | Manheimas, Vokietija |
| **Ūgis** | 1,75 m |
| **Svoris** | 64 kg |
| **Profesionaliame sporte nuo** | 1982 |
| **Baigė karjerą** | 1999 |
| **Žaidžia** | Dešine ranka |
| **Karjeros pajamos** | $21 891 360 |
| **Oficialus tinklalapis** |  |
| **Vienetų varžybos** |
| **Karjeros rekordas:** | 900-115 |
| **Karjeros titulai:** | 107 |
| **Aukščiausias reitingas:** | No. 1 (1987 m. rugsėjo 17 d.) |
| **Didžiojo Kirčio turnyrų rezultatai** |
| Australian Open | **W** (1988, 1989, 1990, 1994) |
| French Open | **W** (1987, 1988, 1993, 1995, 1996, 1999) |
| Vimbldonas | **W** (1988, 1989, 1991, 1992, 1993, 1995, 1996) |
| US Open | **W** (1988, 1989, 1993, 1995, 1996) |
| **Dvejetų varžybos** |
| **Karjeros rekordas:** | 173–72 |
| **Karjeros titulai:** | 11 |
| **Aukščiausias reitingas:** | Nr. 5 (1988 m. lapkričio 21 d.) |
| Šablonas paskutinį kartą taisytas: 2010 m. gegužės 14 d.. |

**Stefanie Maria Graf** (g. 1969 m. birželio 14 d. Manheime, Vakarų Vokietijoje) – buvusi pirmoji pasaulio raketė. Sportininkė laimėjo 22 Didžiojo kirčio turnyrus ir pagal ši rodiklį nusileidžia tik Margaret Court. Ji vienintelė sportininkė, laimėjusi visus pagrindinius Didžiojo kirčio turnyrus bent po 4 kartus. Graf pirmąja pasaulio rakete buvo nuo 1987 metų ir aukščiausioje vietoje išsilaikė rekordiškai ilgą laiką – 377 savaites. Ji baigė savo sportininkės karjerą 1999 metais, būdama 3 reitingo vietoje. Dabar ji susituokusi su garsiu tenisininku Andrė Agasiu ir turi 2 vaikus.
# Marianų lovys

Marianų įduba žemėlapyje
**Marianų lovys** − povandeninė įduba Ramiajame vandenyne, Filipinų jūroje, išilgai Marianų salų rytinių krantų.

Ten, kur tektoninės plokštės užslenka viena ant kitos, viršutinė spaudžia apatinę, susidaro vandenynų įdubos. Marianų lovio ilgis ~1500 km, gylis >7000 m; didžiausias gylis − 11 034 m.

Pati giliausia žinoma vieta Žemėje Čalendžerio gelmė yra Marianų lovyje į rytus nuo Filipinų. Ją 1951 m. atrado britų žvalgybinis laivas „Challenger“. O jos tikslų gylį vėliau echolotu nustatė rusai.

Marianų lovio dugne vandens slėgis yra lygus 1056 barams, tai yra 1071 kartą didesnis nei jūros lygyje. Dugne vandens temperatūra siekia 1-4 laipsnius šilumos.

2009 m. Marianų lovys buvo įtrauktas į JAV saugomų gamtos paminklų sąrašą.

## Nusileidimai

1960 m. žmogaus valdomas amerikiečių batiskafas nusileido į 10 915 m gylį − beveik 2100 m giliau nei Everesto aukštis.

2009 m. giliavandenis automatinis povandeninis aparatas „Nereus“, sukurtas JAV „Woodse Hole“ okeanografijos institute, sėkmingai pasiekė „Čalendžerio gelmės“ vietą Marianų įduboje. Daugiau nei 4 metrų ilgio „Nereus“ į Marianų įdubą buvo pradėtas leisti gegužės 31 d. iš tyrimų laivo „Kilo Moana“. Giliavandenis aparatas buvo valdomas naudojant labai ploną ir tvirtą šviesolaidį. „Nereus“ kelionė į vandenyno dugną truko apie 10 valandų. Vandenyno dugną pasiekęs aparatas jį nufilmavo ir nufotografavo, paėmė vandens bei nuosėdų mėginius.

Žinomas režisierius ir „National Geographic“ programos „Explorer-in-Residence“ dalyvis Džeimsas Kameronas (James Cameron) vienviečiu povandeniniu laivu pasiekė giliausią vietą pasaulio vandenynuose – Čelendžerio gelmę Marianų įduboje. Į 10 898 metrų gylį Dž. Kameronas nusileido 2012 m. kovo 26 d., rytą 7:52 vietos laiku (0:52 min. Lietuvos laiku).

Tyrimai atskleidė, kad lovio dugne gyvena įvairių mikroorganizmų.

2015 m. liepą mokslininkai į lovį nuleido hidrofoną įvairių garsų įrašymui. Nors šis hidrofonas nebuvo ištrauktas iki pat lapkričio, duomenų įrašymas buvo pilnas per pirmas 23 dienas. Mokslininkai nustebo, kad sugebėjo lovyje išgirsti žemės drebėjimus, uraganus, banginius ar laivų skleidžiamus garsus.

JAV investuotojas, tyrinėtojas Viktoras Veskovo 2019 m. balandžio 28 d. su *DSV Limiting Factor* povandeniniu laivu pasiekė rekordinį 10928 metrų gylį. Jis atliko keturis sėkmingus panėrimus ir tapo pirmuoju žmogumi į Marianų lovį panirusiu daugiau nei kartą.

2020 m. gegužės 8 d. Rusijos mokslininkai kartu su laivų kūrėjais sukūrė autonominį povandeninį laivą *Vityaz-D* ir jį nuleido į 10028 m gylį. Tai buvo pirmasis kartas, kai aparatas autonomiškai tyrinėjo Marianų lovį.

2020 m. lapkričio 10 d. kinų povandeninis laivas *Fendouzhe* pasiekė 10909 m gylį.

## Šaltiniai

## Nuorodos

* Čelendžerio gelmė Archyvuota kopija 2010-01-12 iš Wayback Machine projekto. **(**angl.**) Marianų įduba **(**angl.**) Marianų įdubos tyrinėjimas Archyvuota kopija 2009-07-13 iš Wayback Machine projekto. **(**angl.**)**
# Tarptautinė darbo diena

| Tarptautinė darbo diena |
| --- |
| Gegužės 1 d. paradas Maskvoje, 1974 m. |
| Oficialus pavadinimas | Tarptautinė darbo diena |
| Dar vadinama | Darbo diena, Gegužės 1-oji, Gegužės pirmoji, Tarptautinė darbo žmonių solidarumo šventė |
| Renginiai | Paradai, eisenos |
| Data | Gegužės 1 d. |
| Trukmė | 1 diena |
| Periodiškumas | Kasmet |
| Pirmą kartą | 1889 m. gegužės 1 d. |
| Susijusios šventės | Darbo diena (JAV) |

Gegužės 1 d. demonstracija Paryžiuje
**Tarptautinė darbo diena** arba **Gegužės pirmoji** švenčiama gegužės 1 d.

Tarptautinės darbininkų dienos istorija siekia 1886 m. Tų metų gegužės 1 d. Čikagos miesto policija malšino darbininkų demonstraciją, kurios metu darbininkai reikalavo sutrumpinti darbo laiką iki 8 valandų per dieną. Malšinant demonstraciją neapsieita be aukų. 1889 m. Paryžiuje vykęs Tarptautinis darbininkų kongresas paskelbė Antrąjį Internacionalą darbo, socialistų ir marksistų partijoms. Jame buvo priimta rezoliucija dėl „Didžios tarptautinės demonstracijos“, palaikant darbininkų klasės reikalavimą dėl aštuonių valandų darbo dienos. Data buvo pasirinkta Amerikos darbo federacijos, minint visuotinį streiką Čikagoje. Vėliau ši demonstracija tapo kasmetiniu renginiu.

## Lietuvoje

Pirmą kartą Gegužės pirmoji Lietuvoje buvo švenčiama 1892 m. Vilniuje. 1919–1929 m. buvo švenčiama kaip „Darbo žmonių ir tautų solidarumo šventė“ ir turėjo nedarbo dienos statusą. Taip pat po pertraukos buvo švenčiama vokiečių ir sovietų okupacijos metais, todėl atgavus nepriklausomybę, šventės atsisakyta. Ji vėl sugrąžinta 1996 metais. Organizatorių teigimu, dabar Tarptautinės darbininkų šventės metu siekiama atkreipti dėmesį į darbininkų teises, padėti bedarbiams įveikti skurdą, pasirūpinti darbininkų sauga ir sveikata.

## Šaltiniai

## Nuorodos